Michel Legrand

Vivo 
Unuajn muzikajn impresojn Legrand ricevis de sia patro Raymond Legrand, kiu akompanis kiel direktisto de varietea orkestro kantistojn kiel Édith Piaf kaj Maurice Chevalier. Sian studon ĉe la Konservatorio de Parizo, i. a. ĉe Nadia Boulanger, li finis en 1952. Jam tiujare li faris arĉinstrumentajn aranĝojn por albumo de Dizzy Gillespie. En 1952 li akompanis kanzoniston Maurice Chevalier dum vojaĝo tra Usono.

Ekde fine de la 1950-aj jaroj li sin turnis pli al filmmuziko. Liaj muzikoj por holivudaj filmoj fondis lian mondfamon. Unu el liaj tutmonde plej famaj verkoj estas la muzikala filmdramo Les Parapluies de Cherbourg el la jaro 1964, en kiu Catherine Deneuve havis sian unuan prezentadon. Dek du fojojn oni nomumis lin por Oskar-premio, kiun li ankaŭ ricevis por la filmkanto por The Thomas Crown Affair, Windmills of your Mind (1968) kaj la muzikoj por la filmoj Summer of 42 (1971) kaj Yentl (1983). Krom tio oni nomumis lin tri fojojn por la filmpremio César kaj dek du fojojn por la Premio Ora Globo, kiun li ricevis unu fojon por The Thomas Crown Affair. Entute li verkis muzikojn por proksimume ducent kinaj kaj televidaj filmoj, ekzemple por la kinofilmo Atlantic City (1980) de reĝisoro Louis Malle kun Burt Lancaster kiel ĉefrolulo. Li komponis ankaŭ la muzikon por la franca desegnofilma serio Il etait une fois la vie (1987).

Kiel ĵazpianisto li kunmuzikis i. a. kun Django Reinhardt. En 1958 li verkis ĵazalbumon kun Donald Byrd, John Coltrane kaj Ben Webster. En 1978 li surbendigis la albumon Le Jazz Grand kun Gerry Mulligan, Phil Woods, Jon Faddis, Ron Carter kaj Grady Tate. En 1983 li produktis pluan ĵazalbumon titole "After the Rain" kun Ron Carter, Grady Tate, Zoot Sims, Phil Woods kaj aliaj. En 1991 ekestis kunverke kun Miles Davis la albumo Dingo. Li ricevis kvin fojon Gremion, en 1998 la Premion Henry Mancini kaj la 28-an de junio 2011 Legrand estis distingita por sia vivoverkaro kiel komponisto de filmmuziko.

Krom tio Legrand prezentis ankaŭ dirigente kaj pianiste per verkoj de klasikaj komponistoj kiel Eric Satie.

 Familio 
Michel Legrand estas la pli juna frato de kantistino Christiane Legrand, membro de la ĵaza kantensemblo Swingle Singers. Lia filino Eugénie, edzino de rajdisto Cédric Angot, aktivas kiel saltrajdistino.Triplé français et triomphe pour Eugénie, 30-an de majo 2004

 Filmoj 
 1961: Cléo de 5 à 7
 1962: La baie des anges
 1962: Vivre sa vie
 1964: Bande à part
 1964: Les Parapluies de Cherbourg
 1964: Les plus belles escroqueries du monde
 1966: La vie de château
 1967: Les demoiselles de Rochefort
 1968: The Thomas Crown Affair
 1968: Ice Station Zebra
 1968: Play Dirty
 1968: Castle Keep
 1968: La Piscine
 1969: The Happy Ending
 1970: La dame dans l'auto avec des lunettes et un fusil
 1970: The Go-Between
 1970: Summer of 42
 1970: Le Mans
 1971: Les mariés de l’An II
 1972: Un homme est mort
 1972: Les Feux de la Chandeleur
 1973: L’événement le plus important depuis l’homme a marché sur la lune
 1973: The Three Musketeers
 1973: Breezy
 1975: Le sauvage
 1976: Robin and Marian
 1979: Der Baron von Münchhausen
 1980: Atlantic City
 1980: The Hunter
 1981: Les uns et les autres
 1982: Le cadeau
 1982: Best Friends
 1983: Yentl
 1983: Never Say Never Again
 1983: Eine Liebe in Deutschland
 1984: The Jesse Owens Story
 1985: Partir revenir
 1988: Switching Channels
 2002: And Now … Ladies & Gentlemen

 Eksteraj ligiloj 

 Ne-oficiala retpaĝo

 Referencoj 

Kategorio:Francaj komponistoj de filmomuziko
Kategorio:Francaj aranĝistoj
Kategorio:Francaj ĵazpianistoj
Kategorio:Oskar-premiitoj
Kategorio:Entombigitoj en la tombejo Père-Lachaise
Kategorio:Armendevenaj francoj
Kategorio:BAFTA-premiitoj
Kategorio:Grammy-laŭreatoj
Kategorio:Francaj dirigentoj